OpenLLM-France/wikimedia huggingface dataset:
# Mazlum Doğan

Mazlum Doğan (Karakoçan, districte de Mazgirt, província d'Elâzığ, 1955 - Diyarbakır, 21 de març de 1982) fou un activista polític kurd, membre del Comitè Central del Partit dels Treballadors del Kurdistan.
Va estudiar a la Facultat d'Educació de la Universitat d'Uludağ a Bursa i després va estudiar al departament d'economia de la Universitat de Hacettepe a Ankara. El 1976 va deixar els estudis i s'uní a alguns moviments estudiantils. Fou el primer editor en cap del primer diari del PKK, Serxwebûn ("Independència" en kurd).
El 1979 fou arrestat sota les acusacions de fundar i liderar una organització terrorista, de prendre part en l'alliberament d'un camarada d'un hospital estatal a Diyarbakır i de falsificació de documents d'identitat.
El 21 de març del 1982, dia que els kurds celebren el Nowruz encenent fogueres, Doğan va calar foc a la seva pròpia cel·la a la presó de Diyarbakır per tal de protestar per les condicions de les presons durant el cop d'estat del 1980. Segons altres fonts s'hauria suïcidat penjant-se a la pròpia cel·la. Després del seu suïcidi, alguns dels presos polítics empresonats a Turquia varen començar vagues de fam i campanyes de desobediència.

## Referències

* ↑ Mazlum Doğan kimdir? ("Mazlum Dogan, qui és?"), 15 de febrer de 2013, Consultat el: 21 març 2016. (turc)
* ↑ Mazlum Doğan'ın Savunması: ".. bu konuda Kürt aydinlarina, Kürt gençlerine görev düser. Bize görev düsüyor.", Consultat el 28 de novembre de 2016. (turc)
* ↑ Güneş, C. The Kurdish National Movement in Turkey: From Protest to Resistance, data d'accés: 8 de juny de 2016 (anglès)
* ↑ «Mazlum Dogan in Tutuklanmasi /Detenció de Mazlum Dogan» (en turc). Kurdistan Aktuel, 20-04-2014. Arxivat de l'original el 11 de juliol 2014. [Consulta: 4 gener 2017].
* ↑ Aleksandr Tarássov. L'execució d'Ocalan no aturarà els kurds Arxivat 2004-12-26 a Wayback Machine. (rus)
* ↑ «PKK'nın Kurucu Kadrosu Böyle Dağıldı» (en turc). Yazete. [Consulta: 28 desembre 2016].
* ↑ «Kürtler Türkleri hiç terk etmedi!» (en turc). Gazetevatan, 13-04-2014. Arxivat de l'original el 13 d’abril 2014. [Consulta: 28 desembre 2016].
* ↑ «Onlar olmadan demokrasi olur mu?» (en turc). Yenisafak, 08-01-2010. Arxivat de l'original el 13 d’abril 2014. [Consulta: 28 desembre 2016].
* ↑ Orhan, Mehmet. Political Violence and Kurds in Turkey: Fragmentations, Mobilizations, Participations & Repertoires. Routledge, 2015. ISBN 9781317420439.
* ↑ «Mazlum Dogan» (en anglès). kurdistanhouse.com, 07-01-2012. Arxivat de l'original el 4 de gener 2017. [Consulta: 4 gener 2017].
* ↑ Özcan, Ali Kemal. Turkey's Kurds: A Theoretical Analysis of the PKK and Abdullah Ocalan. Routledge, 2012. ISBN 9781134211296.

## Enllaços externs

* Tots els seus procediments judicials (turc)
* Declaració a la presó de Diyarbakır (turc)
# Marmosa isthmica

Marmosa isthmica és una espècie d'opòssum de la família dels didèlfids. Viu a Colòmbia, l'Equador i Panamà. S'alimenta de fruita i insectes que agafa mentre es mou per les branques amb l'ajut de la seva cua prènsil. Anteriorment se la considerava una subespècie de la marmosa de Robinson (M. robinsoni) i probablement té un estil de vida semblant. El seu nom específic, isthmica, significa ‘ístmica’ en llatí.

## Referències

* ↑ Giarla i Voss, 2020, p. 1.
* ↑ Reid, F. A field guide to the mammals of Central America & Southeast Mexico. 2009. pàg. 50
* ↑ Entrada «Marmosa» d'Animalia (en anglès).

## Bibliografia

* Giarla, T. C.; Voss, R. S. «On the Identity of Victoria's Mouse Opossum, Marmosa regina Thomas, 1898» (en anglès). American Museum Novitates, 3.960, 2020, pàg. 1-13. DOI: 10.1206/3960.1.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Marmosa germana

Marmosa germana és una espècie d'opòssum de la família dels didèlfids. Viu al sud-est de Colòmbia, l'est de l'Equador i el nord-est del Perú. Els seus hàbitats naturals són les selves pluvials perennifòlies de plana i altres paisatges propis de la selva amazònica occidental. Té el pelatge dorsal força més marronós que el de les altres espècies del gènere Marmosa i una mida comparable a la de la marmosa d'Alston (M. alstoni). De mitjana, la llargada de la cua supera la llargada de cap a gropa en un 43%.

## Referències

* ↑ Voss i Giarla, 2021, p. 20.
* 1 2 Voss i Giarla, 2021, p. 18.
* ↑ Voss i Giarla, 2021, p. 19.

## Bibliografia

* Voss, R. S.; Giarla, T. C. «A Revision of the Didelphid Marsupial Genus Marmosa Part 3. A New Species from Western Amazonia, with Redescriptions of M. perplexa Anthony, 1922, and M. germana Thomas, 1904» (en anglès). American Museum Novitates, 3.969, 2021, pàg. 1–28. DOI: 10.1206/3969.1.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Marmosa hirsuta

La marmosa hirsuta (Marmosops parvidens) és un petit opòssum mancat de marsupi de la família dels didèlfids. Viu a la Guaiana Francesa, Surinam, Veneçuela i el Brasil. Durant molt de temps es cregué que Marmosops pinheiroi, Marmosops bishopi i Marmosops juninensis pertanyien a la mateixa espècie, fins que es trobaren parvidens i pinheiroi simpàtrics a la Guaiana Francesa.

## Referències

Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Metro d'Adana

El metro d'Adana és una xarxa de metro que dona servei a la ciutat d'Adana, la cinquena ciutat més gran de Turquia, situada a l'oest del país, a 30 quilòmetres de la costa mediterrània. El 2009 es va inaugurar un primer tram de 13,5 km i 13 estacions.

## Història

El projecte del metro es va esmentar per primera vegada el 1988. El 1990 es va finalitzar un estudi de viabilitat. La construcció de la línia de metro es va confiar el 1996 al consorci d’empreses Adtranz-Alarko-ABB Electric per un import de 340 milions de dòlars EUA. El pla de línies tal com estava previst inicialment s’amplia cap al sud i es comença a treballar el gener de 1999. El lloc es troba amb dificultats que requereixen una pròrroga del govern turc. A causa de la manca de recursos financers, el projecte es va aturar el 2002 i només es va reiniciar el 2008 després que el municipi obtingués una extensió pressupostària de 194 milions de dòlars EUA. La línia està parcialment oberta18 mars 200918 de març de 2009 entre les estacions de Hastane i Vilayet. Després de 3 mesos d’operació, el servei s’atura per permetre finalitzar els treballs. Es posa en funcionament tota la línia el 14 de maig de 2010.

## Xarxa

La xarxa està formada per una única línia de doble via de 13,9 km de longitud, dels quals 3,5 km es van construir en una rasa coberta, 2,5 km en una rasa, 5,6 km en un viaducte i 2,55 km en superfície. La línia inclou 13 estacions, incloent 4 km de metro, 5 en viaducte i 4 sobre terra. Totes les estacions estan equipades amb escales mecàniques i ascensors. La distància entre estacions és de mitjana 1 quilòmetre. La línia va des de l'estació de Nastane fins a l'estació d'Akıncılar i es troba, excepte les dues últimes estacions, a la riba esquerra del riu Seyhan. La via té l'ample ferroviari estàndard (1.435 mm) i l'alimentació es realitza mitjançant catenària.

## Material rodant

La flota de material rodant està formada per 36 cotxes Eurotem fabricats per la companyia Hyundai. Aquest material és idèntic al que circula a la línia 4 del metro d'Istanbul. Cada cotxe fa 27 metres de llarg i 2,65 metres d’amplada per una massa de 41 tones. Un tren de metro té 3 cotxes i pot transportar 933 passatgers. La velocitat màxima és de 80 km/h.

## Explotació

Els trens circulen de 6h a 23h30 tots els dies de la setmanes amb una freqüència de 4 minuts a les hores puntes i de 15 minuts en hora vall. El temps de recorregut dels 13,5 quilòmetres de la línia és de 21 minuts. A la seva configuració inicial, la línia pot transportar 21.600 persones per hora. Després de realització de l'allargament de 9,3 km la línia podrà transportar 660.000 passatgers per dia. El metro és explotat per la companyia municipal ABBO

## Projectes de desenvolupament
### Extensió entre dues estacions

S’està construint una extensió de 9,3 quilòmetres entre les estacions de la universitat Akıncilar i Çukurova a la riba dreta del riu Seyhan.

## Referències

* 1 2 3 4 «Metro Raylı Taşıma Sistemi - Adana Raylı Taşıma Sistemi - Adana Metrosu». Adana Büyükşehir Belediyesi [Adana Metropolitan Municipality]. Arxivat de l'original el 2013-03-29. [Consulta: 22 juny 2014].
# Martinska Ves

Martinska Ves és un municipi de Croàcia que es troba al comtat de Sisak-Moslavina. Té una població de 4.026 habitants (cens del 2001), el 98% de la qual són croats.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
* ↑ http://www.dzs.hr/hrv/censuses/census2001/Popis/H01_01_03/h01_01_03_zup03-2593.html
# Martinsville

«Martinsville» té aquests significats:
* Martinsville (Illinois)
* Martinsville (Indiana)
* Martinsville (Ohio)
* New Martinsville, població dels Estats Units a l'estat de Virgínia de l'Oest
# Melgó sufruticós

El melgó sufruticós (Medicago suffruticosa) és una espècie silvestre del gènere de l'alfals. La seva distribució és d'oròfit circunmediterrani oest. És una espècie autòctona als Països Catalans exceptuant les Illes Balears.

## Descripció

Camèfit en forma de mata de 10 a 40 cm d'alt. Folíols de forma obovato-suborbicular, de 0,3 -1,2 x 0,2-1,2 cm;flors de 3-7 mm grogues, 3-9 flors en cada raïm. Floreix de marça a agost. Frut helicoidal de 3-6 mm de diàmetre amb 2-4 volts.

## Hàbitat

Pastures seques. De la muntanya mediterrània a l'estatge alpí. Viu des dels 100 m d'altitud als 2.500 m.

## Referències

* ↑ Bolòs i Vigo Flora dels Països Catalans

## Enllaços externs

* International Legume Database & Information Services
# Michał Sędziwój

Michał Sędziwój (en llatí: Michael Sendivogius) (1566 - 1646) fou un alquimista polonès, autor dels tractats "químics" Novum Lumen Chymicum (Praga, 1604), Dialogus Mercurii, Tractatus de Sulphure i Aenigma Philosphicum.
Va dedicar-se al que avui seria l'enginyeria química, obtenint millores de processos químics aplicables a la indústria, determinats tints per a teixits i elaboració de colorants orgànics vegetals i minerals.

## Biografia

Va ser deixeble de l'alquimista Alexandre Séthon i durant molt de temps va gaudir del favor de l'emperador Rodolf II i del duc Federic de Wurtemberg, a la cort del qual es trobava un altre alquimista, Hans Heinrich Müller, baró de Muhlenfels, qui va aconseguir fer-lo tancar en un calabós on va ser sotmès a tortura per revelar els secrets del seu art, ja que creien que tenia la pedra filosofal. Aconseguí escapar-ne, però, i més endavant va denunciar Muhlenfels en un tribunal imperial, on van sentenciar-lo culpable i condemnar-lo a mort.
# Michał Witkowski

Michał Witkowski (Wrocław, Polònia, 17 de gener de 1975) és un novel·lista polonès, reconegut en el gènere de la literatura homosexual.
Llicenciat en filologia polonesa per la Universitat de Wrocław, l'any 2001 va publicar la seua primera obra, Copyright, una col·lecció de relats curts.
El 2005 publica Lubiewo, una novel·la de temàtica queer que va arribar als 15.000 exemplars venuts. Amb aquest títol va rebre el premi Paszport Polityki i el premi Gdynia, i va ser nomenat per al premi Nike. Lubiewo és una obra controvertida, irònica i farcida de neologismes i al·lusions intertextuals (per exemple, a obres de Witold Gombrowicz, Pierre Choderlos de Laclos o Adam Mickiewicz). Va ser adaptada al teatre per Piotr Sieklucki, del Teatre Nou de Cracòvia.
Dos anys després publica una altra col·lecció de relats, denominada Fototapeta, a la qual va seguir Barbara Radziwiłłówna z Jaworzna-Szczakowej. La seua posterior obra, Margot, també va ser adaptada al teatre.
L'any 2011 publica Drwal (El llenyataire), una novel·la negra on es parodia a si mateix i al seu entorn a la vegada que descriu la Polònia actual.
La seua obra ha estat traduïda a l'alemany, anglès, català, castellà, neerlandès, finés, francès, rus, txec, lituà, ucraïnès i hongarès.
Per un altre costat, Witkowski és col·laborador de la revista cultural polonesa Ha!art.

## Carrera literària

* Copyright (2001). Wydawnictwo Zielona Sowa. ISBN 83-7220-247-8
* Lubiewo (2005). Korporacja ha!art. ISBN 83-89911-04-3
* Fototapeta (2006). Wydawn. W.A.B. ISBN 83-7414-159-X
* Barbara Radziwiłłówna z Jaworzna-Szczakowej (2007) Wydawn. "W.A.B." ISBN 978-83-7414-372-1
* Margot (2009) Wydawnictwo: "Świat Książki", ISBN 978-83-247-1745-3
* Drwal (2011) Wydawnictwo: "Świat Książki", ISBN 978-83-7799-483-2

### Traduccions al català

* Witkowski, Michal; trad. de Marta Cedro i Guilerm Calaforra. El Llenyater [«Drwal»]. Barcelona: Raig Verd, 2013. ISBN 9788415539506.

## Referències

* ↑ «Entrevista amb Michał Witkowski». Arxivat de l'original el 2007-07-02. [Consulta: 8 juny 2007].
* ↑ "Essencialment polonès" El Punt Avui, 3 de gener de 2014

## Enllaços externs

* Ressenya de Lovetown (Lubiewo) per Neil Bartlett a The Guardian
* Ressenya de Lovetown (Lubiewo) per Richard Canning a Independent
* "9 llibres en català per llegir aquest Nadal" a RRR Magazin
# Merì

Merì (sicilià Merì) és un municipi italià, dins de la ciutat metropolitana de Messina. L'any 2008 tenia 2.322 habitants. Limita amb els municipis de Barcellona Pozzo di Gotto, Milazzo, San Filippo del Mela i Santa Lucia del Mela.

## Administració

Llista d'alcaldes :
| Període | Identitat | Partit |
| 2007- | Felice Borghese | Llista cívica |
# Miguel Aráoz y Arce

Miguel Aráoz y Arce va ser un militar espanyol nadiu de l'Alt Perú que va lluitar contra els patriotes durant la Guerra de la Independència Argentina.

## Biografia

Miguel Aráoz y Arce va néixer a Chuquisaca, Alt Perú (Bolívia) cap a 1780, fill del tucumanès Ignacio Inocencio de Aráoz y del Campo i de Pascuala de Arze y Villafañe, nadiua de Chuquisaca.
En produir-se la Revolució de Maig de 1810 ala ciutat de Buenos Aires, Miguel de Aráoz y Arce integrava les milícies altperuanes, per la qual cosa va integrar les forces reialistes que van envair l'actual territori argentí fins a ser derrotades per Manuel Belgrano en les batalles de Tucumán i Salta.
Va participar com a ajudant del general José de la Serna e Hinojosa en l'anomenada "Invasió Gran" de 1817 i va integrar l'avantguarda reialista que al comandament de Juan Guillermo de Marquiegui va envair la província de Jujuy en 1821.
En les vespres de l'anomenat Dia Gran de Jujuy (27 d'abril de 1821) va conèixer a la jujenya Florència de Tezanos Pinto Sánchez de Bustamante, amb qui es va casar a San Salvador de Jujuy. Derrotat l'exèrcit reialista al comandament de Pedro Antonio Olañeta, Aráoz y Arce es va veure forçat a passar a l'Alt Perú amb la seva esposa, qui aviat va tornar a Jujuy.
Aráoz per la seva banda va romandre amb l'exèrcit reialista fins a la seva derrota final a la batalla d'Ayacucho i finalitzada la guerra va tornar a Jujuy al començament de 1826, concebent allí al seu fill Daniel Aráoz, qui aconseguiria la governació de la província de Jujuy, seria diputat i senador nacional i convencional constituent.
Al poc temps de néixer el seu fill va marxar a Espanya, on va continuar la seva carrera fins a aconseguir el grau de general. Va morir a Cuba en 1854.
Entre els Capitans generals de Canàries figura en 1842 un Miguel de Aráoz, i en 1837 com a Capità general de Catalunya.

## Referències

* ↑ Llista de capitans generals de Canàries

## Bibliografia utilitzada

* Cutolo, Vicente Osvaldo. Nuevo diccionario biográfico argentino (1750-1930). Buenos Aires: Editorial Elche, 1968.
* Ruiz Moreno, Isidoro J. Campañas militares argentinas. Buenos Aires: Emecé, 2005.
* Julio Mario Luqui-Lagleyze. Historia y campañas del ejército realista. Rosario: Instituto Nacional Sanmartiniano-Fundación Mater Dei, 1997.
* Bidondo, Emilio A., Historia de Jujuy, Plus Ultra, Buenos Aires, 1980.
* Zinny, Antonio, Historia de los gobernadores de las Provincias Argentinas, Vaccaro, Buenos Aires, 1920

## Enllaços externs

   * Gobernadores de Jujuy Arxivat 2011-09-03 a Wayback Machine.
# Metković

Metković (['mɛtkovic]), és una ciutat del districte de Dubrovnik-Neretva, al sud de Croàcia. La seva població era de 13.873 habitants el 2001, i el total del municipi és de 15.384 residents.

## Situació

Metkovic es troba a la frontera de Croàcia i Bòsnia i Hercegovina, a la vora del riu Neretva, que comença el seu delta a la ciutat, abans de desembocar al mar Adriàtic. El riu és navegable al seu pas per la ciutat, durant una trentena de quilòmetres.

## Localitats

El municipi conté 5 localitats:
* Dubravica
* Glušci
* Metković
* Prud
* Vid

## Persones il·lustres

* Patrik Čavar (n. 1971), exjugador d'handbol

## Enllaços externs

* Metković - Lloc web oficial
# Metis

«Metis» té aquests significats:
* Metis (filla d'Oceà), nimfa, filla d'Oceà i de Tetis
* Metis (μῆτις) és un concepte emprat en filosofia que vol dir "sagacitat" o bé "saviesa, enginy, habilitat" en Grec antic.
* Metis (satèl·lit), satèl·lit natural de Júpiter
* (9) Metis, asteroide del cinturó d'asteroides
* Metis Shoal o Lateiki, volcà submarí de Tonga
* Métis grup ètnic del Canadà
# Metiólkine

Metiólkine (en ucraïnès: Метьолкіне, en rus Метёлкино, Metiólkino) és una vila, un possiólok, a la província de Luhansk a Ucraïna, situada actualment a zona autoproclamada República Popular de Luhansk de la Rússia. El 2019 tenia 785 habitants.

## Referències

* ↑ Том Луганская область, стр. 592 Arxivat 2010-10-13 a Wayback Machine.. История Городов и Сел, 2009—2010 гг.
# Megan Campbell

Megan Campbell és una defensa de futbol amb 33 internacionalitats per la República d'Irlanda des del 2011. Amb la selecció sub-17 va ser subcampiona d'Europa al 2010.
Ha jugat la fase prèvia de la Lliga de Campions dues vegades amb el St. Francis.

## Trajectòria

| Temporades | Lliga | Club | P | G | Actualitzat |
| | D1 | Saint Francis FC |
| 11/12 - 12/13 | D1 | Raheny United |
| 2013 - 2015 | D3 | Florida State Seminoles | 60 | 02 |
| 2016 - act. | D1 | Manchester City | 03 | 00 | 19/11/2016 |
| 2011 - act. | Selecció absoluta | Selecció absoluta | 33 | 02 | 19/11/2016 |

## Palmarès

* Competició
* Títols — Clubs ||||||||
* 1 Lliga
* 2 Copes
* 1 Lliga Universitària
* 1 Lliga
* 1 Copa de la Lliga
* Reconeixements — Seleccions de jugadores ||||||||
* Onze ideal de la Lliga
* Onze ideal de la Lliga Universitària

## Referències

* ↑ Football Association of Ireland
* ↑ UEFA
* ↑ UEFA
# Mika Kaurismäki

Mika Kaurismäki (Orimattila, 21 de setembre de 1955) és un director de cinema, productor, guionista i muntador finlandès, germà gran del també director Aki Kaurismäki.

## Filmografia

| Productor 1981: Valehtelija 1981: Saimaa-ilmiö 1982: Arvottomat 1983: Rikos ja rangaistus 1985: Pimeys odottaa 1985: Rosso 1986: Ombres al paradís (Varjoja paratiisissa) 1987: Helsinki Napoli All Night Long 1989: Cha Cha Cha 1989: Paperitähti 1990: Amazon 1991: Zombie ja Kummitusjuna 1993: The last border - viimeisellä rajalla 1994: Tigrero: A Film That Was Never Made 1995: Condition Red 1995: Yemanján tyttäret 1996: Danske piger viser alt 1997: Vaiennut kylä 1998: Hiekkamorsian 1998: L.A. Without a Map 1999: En Släkting till älvorna 2000: Highway Society 2002: Moro No Brasil 2003: Honey Baby 2005: Brasileirinho | Director 1981: Valehtelija 1981: Saimaa-ilmiö 1982: Jackpot 2 1982: Arvottomat 1984: Klaani - tarina Sammakoitten suvusta 1985: Rosso 1987: Helsinki Napoli All Night Long 1988: Yötyö (TV) 1989: Cha Cha Cha 1989: Paperitähti 1990: Amazon 1991: Zombie ja Kummitusjuna 1993: The last border - viimeisellä rajalla 1994: Tigrero: A Film That Was Never Made 1995: Condition Red 1996: Sambolico 1996: Danske piger viser alt 1998: L.A. Without a Map 2000: Highway Society 2002: Moro No Brasil 2003: Honey Baby 2004: Bem-Vindo a São Paulo 2005: Brasileirinho 2009: Un conte finlandais 2009: Divorce à la finlandaise |
| Guionista 1982: Jackpot 2 1982: Arvottomat 1984: Klaani - tarina Sammakoitten suvusta 1985: Rosso 1987: Helsinki Napoli All Night Long 1988: Yötyö (TV) 1989: Cha Cha Cha 1989: Paperitähti 1990: Amazon 1991: Zombie ja Kummitusjuna 1993: The last border - viimeisellä rajalla 1994: Tigrero: A Film That Was Never Made 1996: Sambolico 1996: Danske piger viser alt 1998: L.A. Without a Map 2000: Highway Society 2002: Moro No Brasil 2003: Honey Baby 2005: Brasileirinho 2009: Un conte finlandais 2009: Divorce à la finlandaise | Muntador 1982: Jackpot 2 1983: Huhtikuu on kuukausista julmin 1984: Kello 1984: Klaani - tarina Sammakoitten suvusta 1989: Cha Cha Cha 1991: Zombie et le train fantôme (Zombie ja Kummitusjuna) 1993: The last border - viimeisellä rajalla 1994: Tigrero: A Film That Was Never Made 1995: Alerte rouge (Condition Red) 1996: Sambolico 1996: Danske piger viser alt 2003: Honey Baby |

## Vegeu també

* Aki Kaurismäki

## Referències

* ↑ «Mika Kaurismäki | Producer, Director, Writer» (en anglès americà). [Consulta: 2 juny 2024].

## Enllaços externs

* Mika Kaurismäki - Lloc web oficial
# Melomys caurinus

Melomys caurinus és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 176 mm i una cua de 136 a 137 mm. És endèmica de Karakelong i Salebabu, a les Illes Talaud d'Indonèsia, on viu en boscs. Probablement és terrestre. A causa de la mida decreixent de la població d'aquesta espècie, i el fet que s'estan talant els boscs naturals de l'illa, està classificada com espècie «en perill».

## Referències

* ↑ Flannery, Tim F. Mammals of New Guinea (en anglès). Cornell University Press, 1995. ISBN 9780801431494.
* 1 2 3 «Melomys caurinus» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Melomys fraterculus

Melomys fraterculus és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 153 a 155 mm i una cua de 126 a 140 mm. Es troba a l'illa de Seram, a Indonèsia, on viu en selves pluvials a 1.830 msnm. A causa de la pèrdua del seu hàbitat i de la seva limitada distribució, es troba en perill greu d'extinció.

## Referències

* ↑ Helgen, Kristofer M. «A review of the rodent fauna of Seram, Moluccas, with the description of a new subspecies of mosaic-tailed rat, Melomys rufescens paveli». Journal of Zoology, 261, 2, 2003, pàg. 165-172. DOI: 10.1017/S0952836903004035.
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ «Melomys fraterculus». The IUCN Red List of Threatened Species. IUCN, 2008, 2008, pàg. e.T13120A3411019. DOI: 10.2305/IUCN.UK.2008.RLTS.T13120A3411019.en [Consulta: 21 agost 2016].
# Monestir de la Visitació de Santa Maria

El Monestir de la Visitació de Santa Maria és un edifici inventariat de Godella.
Des del juny de 2017 acull la primera fundació fora de Burgos de la comunitat Iesu Communio. Anteriorment hi havia hagut les germanes Saleses.

## Referències

* ↑ «Dirección General de Patrimonio Cultural». [Consulta: 13 juny 2017].
* ↑ «Iesu Communio inaugura su primera Fundación en Godella con una solemne eucaristía» (en espanyol europeu). Cadena SER, 10-06-2017. Arxivat de l'original el 2017-06-11 [Consulta: 13 juny 2017].